72 
( 1900 .) 
havde været her som Vintergjæster, var for største Delen ret umær¬ 
kelig forsvunden i Løbet af den første Del af April. 
15de April trak en enkelt Spurvehøg ( Accipiter nisus ) mod 
N. højt over Stranden; Sjaggeren blev set for sidste Gang i dette 
Foraar: en enkelt siddende i en høj Trætop, flyvende op, skrigende, 
og bort mod N.Ø.; første Stenpikker ( Saxicola oenanthe) blev set; 
blandt de mange trækkende Bogfinker vare ogsaa enkelte Kvækere 
( Fringilla montifring illa). En enlig Spurvehøg blev igjen set van¬ 
drende N. ude over Sundet den 20de; enkelte havde været her om 
Vinteren. En stor Flok Kvækere fløj N. den 20de; 26de blev 
Arten set sidste Gang. 
16de April blev Storspoven ( Numenius arqvatus ) ofte hørt 
over Sundet om Morgenen, ligeledes den 25de. 
20de April fløj en Svaleklire ( Totanus ochropus ) N. Sent om 
Aftenen, i stjerneklart Vejr, hørtes fløjtende Vadefugle i Luften. 
29de var Svalekliren igjen paa Vandrested. Vandrende Vadefugle, 
vist ogsaa Ænder, hørtes sent om Aftenen 4de Maj. 
23de April blev første Mudderklire (Actitis hypoleuca) set; 
derefter viste den sig ret stadig, enkeltvis eller i Smaaflokke, ind¬ 
til 23de Maj; en enkelt fløj N. om Morgenen den 28de; en blev 
igjen set den 29de. 
24de April vare nogle Forstuesvaler ( Hirundo rustica) komne; 
først midt i Maj var Arten almindelig. 
25de April bleve første Brogede Fluesnappere (Muscicapa 
atricapilla) sete; 17de Maj blev Arten sidste Gang set paa Vandre¬ 
sted. 
26de April blev første Gule Vipstjert ( Motacilla flava) set. 
27de April blev Fuglekongen ( Regulus cristatus) sidste Gang 
set paa Vandrested. Nogle havde overvintret; paa Vandrested var 
den jevnlig set i Løbet af April. 
30te April kom Bysvale og Løvsanger (. Hirundo urbica , Phyl - 
lopseustes trochilus). Bysvalen var kun at se meget faatallig førend 
i Slutningen af Maj; i det hele kom forholdsvis faa. Løvsangeren 
var jevnlig at se paa Vandrested indtil 18de Maj, igjen 27de. 
